In nomine sancte et individue Trinitatis, amen. Ludovicus, Dei gratia Francorum rex. Notum fieri volumus universis, presentibus pariter ac futuris, quod Ansellus de Triangulo medietatem firmitatis Ville-Nove-super-Vennam tenet de nobis, et alteram medietatem tenet de amico et fideli nostro Henrico, comite Trecensium, sub tali conditione quod nec nos, nec heredes nostri, de eadem firmitate, comiti Henrico vel heredibus ejus forifacere poterimus, nec comes Henricus, vel heredes sui poterunt inde nobis vel heredibus nostris forifacere, salvis tamen justiciis et servitiis que idem Ansellus nobis inde, et comiti Henrico et heredibus nostris exhibebit. Quod ne in posterum valeat immutari, presentem cartam sigilli nostri auctoritate, ac regii nominis subter inscripto karactere jussimus communiri. Actum Parisiis, anno ab Incarnatione Domini Mº Cº LXXº VIIº; astantibus in palatio nostro quorum supposita sunt nomina et signa: S. comitis Theobaldi, dapiferi nostri; S. Guidonis buticularii; S. Reginaldi, camerarii; S. Radulphi, constabularii; vacante cancellaria.